Nōmera dyskowo, we inujickij godce ujamiit to bōua zorta blachy na gitře, podano we kštoucie na niyśmiyrtelnika ôd armije, kero mioua nabity ōnikalno nōmera a přeznačōno bōua do nošynio na karku. Systym tyn bōu užywany bez řōnd Kanady do identyfikacyje Inujitōw. S anfanga Inujity niy miouy ôdpednika ojropejskich drugich mian (familije) a jejich miana nadowoua bajtlōm staršyzna. Tyn systym niy pozwolou na echt gynau identyfikacyjo ôsoby a bōu niyužytečny do cylōw uřyndowych a statystyčnych. Bestōž we 1941 wprowadzōno systym, we kerym koždy Inujit miou ōnikalno nōmera. Dzielōuy sie ōune na dwie tajle, podug placu pomiyškanio: na zachōd (wōunčas začynōuy sie ôd W) abo na wschōd (uod E) ôd Gioa Haven. Nostympniy bōua jedno abo dwie cyfry, kere ôznačōuy rygiōn s kerygo pochodźōu Inujit. Ôstatnie tři cyfry idyntyfikowouy ôsoba. Systym tyn wycofano we 1978, po wkludzyniu Project Surname, we kerym miast nōmeruw wprowadzōno druge miana lo Inujitōw. Nōmera dyskowo stoua sie titlym albuma inujickij piosynkarki Lucie Idlout, kero swojij piyršyj puycie, wydanyj we 2005, doua miano "E5-770, My Mothers Name". Inuktitut Magazine